tartuNLP/wikipedia-smugri-20251201 huggingface dataset:
Täbyn kirkko

Täbyn kirkko () on keskiaikainen luterilainen kirkko Täbyn kunnassa Tukholman läänissä Ruotsissa.
Kirkko on rakennettu 1200-luvun puolivälissä harmaakivestä. Siihen lisättiin 1300-luvulla sakaristo. 1400-luvulla kirkossa oli tulipalo, jonka jälkeen tasainen puinen sisäkatto korvattiin tiiliholvilla ja kirkkoon lisättiin asehuone.
Kirkossa on Albertus Pictorin maalauksia 1400-luvun lopulta. Niitä ei ole koskaan peitetty kalkkimaalilla. Osa maalauksista kuuluu Pictorin parhaimpiin. Ingmar Bergman käytti maalausta "Kuolema pelaa shakkia" yhden episodin pohjana elokuvassaan "Seitsemäs sinetti".
Kirkon alttarikaappi on 1470-luvulta. Sen keskeinen aihe on ryhmä Golgatalla. Siipiaiheina ovat pyhä Olavi ja eräs piispa.
NFL-kausi 2013

NFL-kausi 2013 oli järjestyksessään 94. National Football Leaguen, amerikkalaisen jalkapallon ammattilaisliigan, kausi. Liigan mestaruusottelu eli Super Bowl pelataan 2. helmikuuta 2014. 
Yleistä.
Kausi alkoi 5. syyskuuta 2013. Pudotus pelit alkoivat 4. tammikuuta 2014. Loppuottelu Super Bowl XLVIII pelataan MetLife Stadiumilla New Jerseyssä. 
International Series jatkui kun kaksi ottelua pelattiin Lontoossa ja Buffalo Billit pelasivat yhden kotiottelunsa Torontossa.
Varaustilaisuus.
NFL:n varaustilaisuus NFL Draft 2013 järjestettiin 25.–27. huhtikuuta 2013 Radio City Music Hallissa New York Cityssä. Tilaisuudessa valittiin 254 pelaajaa.
Lidin kirkko

Lidin kirkko () on keskiaikainen luterilainen kirkko Lidissä, joka kuuluu nykyisin Nyköpingiin.
Kirkko on rakennettu 1100-luvulla tai 1200-luvun alussa. Se oli aluksi yksinkertainen romaaninen kirkko, jossa oli tasainen puusta tehty sisäkatto. 1400-luvulla katto korvattiin tiiliholveilla, jotka kalkittiin valkoisiksi.
Kirkossa on Albertus Pictorin maalauksia 1400-luvun puolivälistä. Hän koristeli kirkon 20–25-vuotiaana, ja työtä pidetään hänen mestaruusnäytteenään. Aiheet ovat yksinomaan Uudesta testamentista. Maalaustyön rahoitti Olof Johansson, joka sovitti näin syntejään. Maalaukset kalkittiin piiloon 1700-luvulla, mutta otettiin jälleen esille 1950-luvulla. Kuvien joukossa on myös Pictorin signeerattu omakuva.
Armstrongin luku

Armstrongin luku eli Armstrongn-luku on sellainen n numeroa sisältävä positiivinen kokonaisluku, jonka numeroiden n:nsien potenssien summa on itse luku.
Esimerkiksi pienin Armstrong³-luku on
 formula_1
Muut kolminumeroiset Armstrongin luvut ovat 370, 371 ja 407. Suuremmat Armstrongin luvut ovat 1 634,8 208,9 474,54 748 ja jne.
Armstrongin luvut voidaan laskea myös muilla kuin kymmenjärjestelmän luvuilla. Armstrongin lukua voidaan myös kutsua yhteenlasku täydelliseksi luvuksi erotuksena täydellisistä luvuista. Armstrongin luku voidaan määritellä myös seuraavastiformula_2
Cynosaurus

Cynosaurus (nimen merkitys: "”koiralisko”") on sukupuuttoon kuollut kynodontteihin kuuluva terapsidisuku. Se eli myöhäisen permikauden ja ehkä myös varhaisimman triaskauden aikana. Sukuun kuuluu laji "Cynosaurus suppostus". Se saattaa olla heimon Galesauridae jäsen tai sitten se on vieläkin ”primitiivisempi” kynodontti.
"Cynosaurusta" ei pidä sekoittaa Gorgonopsiaan kuuluvaan "Cyonosaurus"-sukuun.
Fylogenia.
Muokattu Botha et al. 2007:
Muokattu: Rubidge &amp; Sidor, 2001, Sidor &amp; Smith, 2004, ja Botha, Abdala &amp; Smith, 2007:
Bruce Gradkowski

Bruce Gradkowski (s. 27. tammikuuta 1983) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan pelinrakentaja. Gradkowski pelasi 11 vuotta NFL-liigassa edustaen useita eri seuroja. Hänen veljensä Gino pelasi myös viisi kautta linjamiehenä NFL:ssä.
Yliopistourallaan Gradkowski edusti Toledon yliopistoa. Tampa Bay Buccaneers varasi Gradkowskin vuoden 2006 varaustilaisudessa. Tulokaskaudellaan Gradkowskista tuli yllättäen joukkueen aloittava pelinrakentaja kesken kauden Chris Simmsin loukkaantumisen vuoksi. Seuraavalla kaudella hän toimi Jeff Garcian varamiehenä. Gradkowski pelasi urallaan lähinnä varamiehen roolissa. Hän edusti Buccaneersin lisäksi Cleveland Brownsia, Oakland Raidersia, Cincinnati Bengalsia ja Pittsburgh Steelersiä.
Mulliitti

Mulliitti on alumiinisilikaatti (Al6Si2O3), jota tavataan Skotlannissa tertiääristen laavojen sulaneissa savisulkeumissa. Tavallisimmin sitä on synteettisessä muodossa mineraalina posliinissa ja joskus myös muissa keraamisissa tuotteissa.
Nimi johtuu Mullin saaresta.
Vahriselän offensiivi

Vahriselän offensiivi oli toisessa maailmansodassa Neuvostoliiton Leningradin rintaman ja Olhavan rintaman joukkojen tekemä hyökkäys Saksan Pohjoista armeijaryhmää vastaan elokuussa 1942. Hyökkäyksen tarkoitus oli murtaa Leningradin piiritys ja luoda huoltolinjat kaupunkiin. Hyökkäys alkoi 19. elokuuta 1942 juuri ennen kuin Saksan 11. armeijan oli tarkoitus aloittaa massiivinen hyökkäys Leningradiin 23. elokuuta. Myöhemmin Neuvostoliiton Olhavan rintaman joukot aloittivat päähyökkäyksen 27. elokuuta 1942. Neuvostoliiton hyökkäys muuttui myöhemmin pattitilanteeksi molempien osapuolten välillä. Saksalaisten aloitettua vastahyökkäyksen 21. syyskuuta he onnistuivat 10. lokakuuta 1942 mennessä palauttamaan eturintaman samalle alueelle kuin ennen puna-armeijan hyökkäystä. 15. lokakuuta saksalaiset tuhosivat viimeisetkin puna-armeijan muodostelmat alueella. Saksalaiset joutuivat hyökkäyksen seurauksena peruuttamaan suunnitellun hyökkäyksensä Leningradiin, ja Pohjoinen armeijaryhmä joutui puolustuskannalle sekä luovuttamaan joukkojaan Stalingradin taisteluun etelässä.
Mull

Mull eli Isle of Mull on saari Skotlannin länsirannikolla. Se on Sisä-Hebridien suurin saari. Pinta-ala on 910,1 neliökilometriä ja väkiluku 2 800. Saaren korkein kohta on 966 metrin korkeudella merenpinnasta, ja se on muutenkin vuorinen. Siellä harjoitetaan karjankasvatusta.
Mullissa on muinaisia linnoja, kuten Aros ja Duart. Entinen kalastuskeskus Tobermory on nykyisin lomakeskus ja yhteyssatama. Siellä on useita kahviloita ja ravintoloita, ja sieltä voi lähteä valasretkille sekä Staffan saarelle.
Plutonium 74

Plutonium 74 on suomalainen psykedeelistä rytmimusiikkia esittävä yhtye, joka on perustettu vuonna 1998.
Yhtyeen johtohahmo on näyttelijä Ylermi Rajamaa (laulu, koskettimet). Heidän tunnetuin kappaleensa lienee "Juoppohullun päiväkirja" -elokuvasta tuttu "Loppulaulu" (2008).
Kappaleista "Ruisleipää ja lakipykäliä" (2003), "Porkkana ja nauris" (2011), "Jäähai" (2014), "Aleksis Kiven kadulla" (2016) ja "Muistatko tämän laulun" (2016) on julkaistu musiikkivideot.
Yhtye on mukana myös Funky Amigos ry:n julkaisemalla 19th Funky Elephant festival-kokoelmalevyllä josta löytyy kappale "Perusasioita" remix-versiona sekä Stupido 20.-kokoelmalevyllä.
Encore Une Fois

Encore Une Fois on kansainvälisen DJ-ryhmä Sash!:n kappale. Se julkaistiin heidän It's My Life - The Album-studioalbumin toisena singlenä tammikuussa 1997. Kappale koki valtavan menestyksen eri klubeilla ympäri maailmaa, sekä muodostui yhdeksi Sash!:n suurimmista hiteistä. Kappale sisältää myös saksalaislaulaja Sabine Ohmesin esittämiä osuuksia.
Kappalelista.
CD 1
CD 2
Vaahteraliigan kausi 1988

Vaahteraliigan kausi 1988 oli Vaahteraliigan yhdeksäs kausi. Liigan runkosarjassa kymmenen joukkuetta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.
Vaahteramaljassa hallitseva mestari Helsinki Roosters voitti Munkka Coltsin 23–21. Mestaruus oli Roostersin kolmas perättäinen. Pronssia voitti toisen kerran peräkkäin FT Scotch. Jyväskylä Rangers jäi runkosarjassa viimeiseksi ja putosi I-divisioonaan, ja Pori Bears hävisi karsintaottelussa sarjapaikkansa.
Uutena joukkueensa sarjassa nähtiin Hyvinkää Falcons, joka nousi sarjaan viime kauden heikoimman joukkueen Vantaan TAFTin tilalle.
In Your Eyes (Innan kappale)

In Your Eyes on romanialaisartisti Innan kappale hänen kolmannelta, Party Never Ends-studioalbumilta. Kappaleella myös duetoi Yandel. Sen julkaisi Roton albumin seitsemäntenä singlenä 2. marraskuuta 2013. Kappaleelle on tehty myös musiikkivideo, joka julkaistiin videopalvelu YouTubessa 16. lokakuuta 2013. Kappale on päässyt listoille viidessä eri valtiossa.
Kappalelista.
Digitaalinen lataus
Retaliation

Retaliation on saksalainen death metal -yhtye, joka perustettiin vuonna 2006 Marktheidenfeldissä, Baijerissa.
Yhtyeen esikoisalbumi "Seven" julkaistiin elokuussa 2010.
Max Havelaar

Max Havelaar ("Max Havelaar, of de koffie-veilingen der Nederlandse Handel-Maatschappij") on alankomaalaisen siirtomaavirkamiehen Eduard Douwes Dekkerin eli nimimerkki Multatulin kirjoittama teos, joka ilmestyi 1860. Teos on omaelämäkerrallinen romaani, ja hän kirjoitti sen asuttuaan Indonesiassa 1838–1857 ja nähtyään siellä siirtomaaisäntien poropovarillisen elämäntavan ja siirtomaavallan häikäilemättömyyden. Se on paitsi aatteellisesti myös tyylillisesti tuore ja omaperäinen ja ennakoi siten 1880-luvulla alkanutta kirjallisuuden elpymistä.
Teos on ilmestynyt vuonna 1946 suomeksi samalla nimellä. Sen on suomentanut Helmi Krohn ja julkaissut Suomen Kirja.
Kirjasta on saanut nimensä Reilun kaupan tunnus.
Romaanin pohjalta valmistui vuonna 1976 Fons Rademakersin ohjaama samanniminen elokuva, joka tuli Suomen teattereihin syksyllä 1981.
Pesäpallon miesten Suomen Cup 1989

Pesäpallon Suomen Cup järjestettiin miehille toistaiseksi viimeisen kerran kesällä 1989. Kilpailun voitti Suomensarjassa pelannut Haapajärven Kiilat. Mestaruussarjalaisia kilpailu ei suuremmin kiinnostanut ja niinpä Cup lakkautettiin. Naiset jatkoivat cupin pelaamista vielä kesään 1992 saakka.
Loppuottelu.
Cup-mestarit 1989: Ilkka Autio, Rauno Flink, Kari Haapakoski, Juha Honkala, Vesa Jaakonaho, Kari Jyrkkä, Juha Kalajanniska, Vesa Laitila, Tauno Naukkarinen, Anssi Rajala ja Jari Saaranen.
Karl Ervast

Karl Ervast (30. marraskuuta 1839 Soini – 3. elokuuta 1902 Kalvola) oli suomalainen opettaja ja kirjailija.
Elämäkerta.
Ervastin vanhemmat olivat kappalainen Karl Fredrik Ervast ja Eufemia Mathilda Törnudd. Hän valmistui filosofian kandidaatiksi 1861, oli opettajana Vaasassa ja Kokkolassa ja tuli 1870 Oulun alkeisopiston uskonnon lehtoriksi. 1875 hän siirtyi Hämeenlinnan normaalilyseon uskonnon yliopettajaksi ja 1887 koulun mukana Helsinkiin. Ervast uudisti uskonnon oppimista ulkoluvusta ja dogmaattisten määritelmien opettelusta uskonnollisen vakaumuksen herättämiseen ja siveellisen tahdon kehittämiseen. Hänen vaikutuksensa oli huomattava, osin yliopettajan auktoriteetin takia. Ervast julkaisi joukon oppikirjoja ja uskonnollisia teoksia sekä "Suomalais-saksalaisen sanakirjan" (1886).
Ervastin ensimmäinen puoliso vuodesta 1872 oli Emelie Törnudd (k. 1873) ja toinen vuodesta 1874 Josephine Törnudd (k. 1926).
Rituale Satanum

Rituale Satanum on suomalaisen black metal -yhtyeen Behexenin esikoisalbumi. Se julkaistiin vuonna 2000 levymerkillä Sinister Figure Records.
Albumin remasteroidun version julkaisi vuonna 2004 Dynamic Arts Records. Levy-yhtiö Debemur Morti Productions julkaisi levystä myöhemmin uusintapainoksen vuonna 2013.
Kappaleet.
Kaikki kappaleet sanoittanut Torog.
Terminal 2

Terminal 2 on Scandinavian Music Groupin 31. tammikuuta 2014 julkaistu, järjestyksessään seitsemäs, studioalbumi. Albumi julkaistiin CD:nä, digitaalisesti sekä vinyylinä. Albumi nousi Suomen virallisen listan sijalle 1.
Kolmella edellisellä albumillaan folkahtavaa pop-rockia tehnyt yhtye vaihtoi albumilla tyyliään enemmän elektroniseen suuntaan. Aiemmissa sanoituksissaan laulaja–sanoittaja Terhi Kokkonen käytti paljon viittauksia luontoon ja eläimiin, kun puolestaan "Terminal 2" -albumilla teemoina ovat kaupunkielämä, laskuhumala, lopullisuus ja luopumislohtu. 
Vastaanotto.
Albumi sai positiivisen vastaanoton kriitikoilta. Desibeli.netin Heikki Väliniemen mukaan albumi "sisältää riittävästi musiikillista vaihtelua kadottamatta hienoa tunnelmaansa". "Helsingin Sanomien" Oskari Onninen sanoi sen olevan yhtyeen paras albumi sitten vuonna 2007 julkaistun "Missä olet Laila?" -albumin. "Soundin" Pertti Ojala huomioi yhtyeen musiikin koneistumisen ja sähköistymisen, mutta hänen mukaansa huolella kirjoitetut sävellykset ja tekstit olivat yhä kappaleiden ytimenä. "Rumban" Anton Vanha-Majamaa yllättyi albumista positiivisesti ja kuvaili sitä kohtalokkaaksi.
Kappaleet.
Kaikki kappaleet on sanoittanut Terhi Kokkonen ja säveltänyt Joel Melasniemi, paitsi kappaleen "Balladi 1" C-osan on säveltänyt Kyösti Salokorpi.
Singlet.
Albumin ensimmäinen single, "Balladi 1" julkaistiin 14. kesäkuuta 2013. Kappale nousi yhdeksi viikoksi Latauslistalle, 28. sijalle (25/2013). Kappaleesta on julkaistu musiikkivideo, jonka on ohjannut, käsikirjoittanut, kuvannut ja leikannut Terhi Kokkonen ja Joel Melasniemi.
Toinen single, "Ei paniikkia" julkaistiin 29. marraskuuta 2013. Melasniemen ja Kokkosen ohjaama musiikkivideo julkaistiin ennakkoon päivää ennen singlen virallista julkaisupäivää, 28. marraskuuta.
By the Blessing of Satan

By the Blessing of Satan on suomalaisen black metal -yhtyeen Behexenin toinen studioalbumi. Se julkaistiin vuonna 2004 levymerkillä Woodcut Records.
Kappaleet.
Kaikki kappaleet sanoittanut Torog.
From the Devil’s Chalice

From the Devil's Chalice on suomalaisen black metal -yhtyeen Behexenin EP-levy. Se julkaistiin vuonna 2008 kolmen 7" vinyylin boksisettinä, johon sisältyi yhtyeen logotarra sekä kangasmerkki. Albumi julkaistiin myös CD-muodossa vuonna 2009.
Kappaleet.
CD 1
CD 2
CD 3
Pépinin testi

Pépinin testi on lukuteoriassa tulos, jolla voidaan tarkastaa, onko annettu Fermat'n luku alkuluku. Sen mukaan formula_1 on alkuluku jos ja vain jos formula_2.
Testi on saanut nimensä ranskalaisen matemaatikon Théophile Pépin mukaan. Hän esitteli sen vuonna 1877.
Saki

Saki, oik. Hector Hugh Munro (1870 Akyab, Burma – 1916 Beaumont-Hamel, Ranska) oli skotlantilainen kirjailija. Hän kirjoitti salanimellä Saki novelleja ja pakinoita. Satiireissa hän pahoinpitelee erityisesti ilkeitä lapsia ja inhottavia tätejä.
Teokset.
Suomenkieliset teokset.
Lisäksi on suomennettu joukko pienoiskuunnelmia, jotka Yleisradio on esittänyt.
Englanninkieliset teokset.
Postuumisti ilmestyneitä:
Gustaf Snellman (eversti)

Otto Gustaf "Gösta" Snellman (25. joulukuuta 1900 Pudasjärvi – 2. syyskuuta 1944) oli Suomen Puolustusvoimien eversti ja sodanaikainen jalkaväkirykmentin komentaja.
Snellman osallistui sisällissotaan Vöyrin sotakoulun mukana ja kävi sittemmin Viipurin upseerikokelaskurssin 1918–1919, Kadettikoulun sekä Sotakorkeakoulun 1928–1930. Hän palveli Suomen valkoisessa kaartissa nuorempana upseerina 1919–1923, Sotaväen esikunnassa toimistoupseerina 1923–1925 ja Porin rykmentissä komppanianpäällikkönä 1925–1928. Myöhemmin hän toimi toimistoupseerina yleisesikunnassa ja puolustusministeriössä.
Talvisodassa Snellman oli Päämajan järjestelytoimiston päällikkönä ja tammikuusta 1940 lähtien JR 67:n komentaja. Välirauhan aikana hän komensi 3. prikaatia. Jatkosodan alkaessa hän toimi päämajan järjestelytoimiston päällikkönä ja siirrettiin heinäkuussa 1941 Itä-Karjalan sotilashallintoesikuntaan esikuntapäälliköksi. Lokakuussa 1941 hän siirtyi komentamaan JR 29:ää. 16.4.1942 hänet komennettiin Semenskin-Pertjärven alueen joukkojen johtoon. 30.4.1942 hänet nimitettiin VI armeijakunnan esikuntapäälliköksi. Maaliskuussa 1943 hänestä tuli JR 2:n komentaja. Tammikuussa 1944 hän siirtyi Maaselän ryhmän, maaliskuusta alkaen II armeijakunnan, esikuntapäälliköksi. Jatkosodan torjuntataistelujen alettua Snellman määrättiin komentamaan 18. divisioonaa. Hän haavoittui Antrean Noskualla 31.7. ja kuoli myöhemmin sotasairaalassa 2.9.1944 ollen siten eräitä korkeimmissa tehtävissä toimineista sodassa kaatuneista suomalaisista upseereista.
Ylennykset: vänrikki 1919, luutnantti 1920, kapteeni 1923, majuri 1930, everstiluutnantti 1939, eversti 5.3.1942.
Gustaf Snellmanin leski Anne-Marie Snellman tunnettiin myöhemmin presidentti Urho Kekkosen naisystävänä.
Bevis Marksin synagoga

Bevis Marksin synagoga () Lontoossa on Yhdistyneen kuningaskunnan vanhin synagoga, joka on edelleen käytössä. Se valmistui vuonna 1701.
Kirjailija Isaac D’Israeli oli synagogan jäsen.
Toisen maailmansodan aikaisissa pommituksissa synagoga sai vain vähäisiä vaurioita. IRA:n pommi-iskut 10. huhtikuuta 1992 ja 24. huhtikuuta 1993 rikkoivat rakennuksen ikkunoita.
Syangogalla on kattavat historialliset kirjat ympärileikatuista ja avioliitoista vuoteen 1679 asti ja haudatuista vuoteen 1733.
Danmarkin kirkko

Danmarkin kirkko () on keskiaikainen luterilainen kirkko Uppsalan kunnan Danmarkissa Uppsalan hiippakunnassa.
Kirkon vanhimmat osat on rakennettu 1300-luvulla. Sitä laajennettiin 1490-luvulla. Salamaniskut ja niistä alkaneet tulipalot ovat vahingoittaneet kirkkoa pahasti kahteen kertaan, ja kunnostustöiden yhteydessä sen ulkonäköä on myös muutettu.
Kirkossa on Johannes Rosenrodin ja joko Albertus Pictorin tai hänen oppilaidensa maalauksia. 
Danmarkin kirkko oli Carl von Linnén kotikirkko vuosina 1758–1778.
Övergranin kirkko

Övergranin kirkko () on keskiaikainen luterilainen kirkko Håbon kunnan Övergranissa, Uppsalan hiippakunnassa.
Kirkon vanhimmat osat on rakennettu 1100-luvun lopulla. Nykyisen muotonsa se sai 1200-luvulla, jolloin päälaivaa jatkettiin itään ja sakaristo rakennettiin Asehuone ja tiiliholvi lisättiin noin 1460-luvulla. Kirkkoa kunnostettiin 1700-luvulla moneen kertaan.
Kirkossa on Albertus Pictorin varhaisia maalauksia. Ne maalattiin peittoon 1700-luvulla ja otettiin esille 1972.
Moaree (interferenssikuvio)

Moaree, moiré tai muaree (ransk. ) on interferenssikuvio, joka aiheutuu kahden ruutu- tai raitakuvion välille kun ne asetetaan päällekkäin tiettyyn kulmaan toisiinsa nähden. Silloin jotkin kuvion kohdat näyttävät paksunevan niin, että ne muodostavat uuden, oman kuvionsa. Ilmiö on saanut nimensä moaree-kankaasta, koska ilmiön aiheuttamat kuviot muistuttavat moareekankaan läikekuvioita.
Televisiokuvassa moaree-interferenssikuvio voi syntyä kuvaruudun pikseliruudukon ja esiintyjän pieniruutuisen vaatekankaan välille, jolloin vaate näyttää ”läikehtivän” esiintyjän tai kameran liikkuessa. Painetussa kuvassa moareekuvio syntyy, jos esimerkiksi jo kerran rasteroitu kuva rasteroidaan uudelleen.
Vaahteraliigan kausi 1989

Vaahteraliigan kausi 1989 oli Vaahteraliigan kymmenes kausi. Liigan runkosarjassa kymmenen joukkuetta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.
Helsinki Roostersin neljän mestaruuden putki katkesi tähän kauteen kun joukkue jäi ensimmäistä kertaa historiansa aikana pudotuspelien ulkoupuolelle. Vaahteramaljassa helsinkiläinen Munkka Colts juhli ensimmäistä kertaa mestaruutta, kun se kukisti East City Giantsin niukasti 0–3. 
Sarjanousija Porvoon Butchers jäi runkosarjassa viimeiseksi ja putosi takaisin I-divisioonaan. Toinen nousija Vantaan TAFT voitti pronssia. Turku Trojans säilytti liigapaikkansa karsintaottelussa.
Erkki Ruotsalo

Erkki Ruotsalo (14. heinäkuuta 1895 Oulu – 19. tammikuuta 1972) oli Suomen puolustusvoimien eversti ja sodanaikainen jalkaväkirykmentin komentaja. Hänen veljensä oli everstiluutnantti Lauri Ruotsalo.
Hänet ylennettiin upseeriksi 19.9.1914. Ruotsalo osallistui vapaussotaan tykistön eri tehtävissä ja suoritti sodan jälkeen tykistökoulun 1. kurssin sekä Sotakorkeakoulun 1. yleisen kurssin 1924–1926. Hän palveli 1918–1924 KTR 3:ssa, Jääkäriprikaatissa 1926–1930, yleisesikunnassa toimistopäällikkönä 1930–1932, Keski-Suomen rykmentin komentajan apulaisena 1932–1933 sekä vuodesta 1933 Käkisalmen jääkäripataljoonan komentajan sijaisena. 
Talvisodassa hän komensi Kuhmon seudulla Erillinen pataljoona 12:a. Välirauhan aikana hän oli Pohjois-Savon suojeluskuntapiirin päällikkönä. Jatkosodan alettua hän komensi oman suojeluskuntapiirinsä perustamaa Jalkaväkirykmentti 30:ä, joka lokakuuhun mennessä eteni Syvärille. Hän toimi tehtävässä kesään 1942, jolloin hänet sairastuttuaan siirrettiin kotijoukkoihin pois rintamatehtävistä. Hänet oli 13.4.1942 ylennetty everstiksi.
JussinHessu

JussinHessu on Tammerkosken Nuorkauppakamarin ja Tampereen Nuorkauppakamarin vuosittain jakama kulttuuripalkinto.
JussinHessun-kulttuuripalkinto jaettiin ensimmäisen kerran vuonna 1991, jolloin palkinnon sai WernerBros. Vuosien varrella palkittuja ovat olleet muun muassa Tampereen Teatterikesä, Popeda, Sorin Sirkus, Tampereen Komediateatteri, Paleface, Juice Leskinen, Improvisaatioteatteri Snorkkeli, Musiikkiteatteri Palatsi, Rajaportin sauna, Tampereen kauppahalli, Jonne Aaron, Ilves jalkapallo, Arimo Mustonen, Suppaa Tampere ja Blockfest-kaupunkifestivaali. Vuonna 2018 palkinnon sai Manse PP:n naiset.
JussinHessu-nimitys tulee nuorkauppakamarien vuoden 1991 puheenjohtajien etunimistä: Heikki Kinni ja Jussi Elomaa ideoivat nuorkauppakamarien vuoden avajaistapahtuman Pitkä Lounas, jonka yhteyteen he perustivat tamperelaisen kulttuuripalkinnon.
JussiHessu-kulttuuripalkinnon voittajat:
Tammerkosken Nuorkauppakamari

Tammerkosken Nuorkauppakamari ry on Tampereella toimiva nuorten alle 40-vuotiaiden kansainvälinen johtamis­kouluttautumis- ja kehittymisjärjestö. Yhdistyksen tavoitteena on vaikuttaa yhteiskuntaan positiivisesti kehittämällä nuorten aikuisten johtamistaitoja, sosiaalista vastuuta, yrittäjyyttä ja kansainvälisyyttä.
Yhdistys on perustettu vuonna 1981 ja se on yksi Suomen 68 nuor­kauppa­kamarista. Jäsenmäärä koejäsenet, senaattorit ja kunniajäsenet mukaan lukien on noin 160. Tammerkosken Nuorkauppakamari on valtakunnallisen keskusjärjestön, Suomen Nuorkauppakamarit ry:n jäsen. Suomen Nuorkauppakamarit on puolestaan kansainvälisen kattojärjestön, Junior Chamber Internationalin, jäsenjärjestö.
Nuorkauppakamaritoiminta perustuu tekemällä oppimiseen. Säännölliset kuukausi­tapahtumat sekä erilaiset projektit ovat toiminnan runko. Kuukausi­tapahtumat ovat yleensä koulutustilaisuuksia tai tutustumis­käyntejä mielenkiintoisiin kohteisiin.
Vuosittain yhdistys järjestää muun muassa seuraavat tapahtumat/kilpailut:
Tampere Business Meet -verkostoitumistapahtuma, Värityskirja-projektiLiekeissä! -työelämätapahtuma 16-25-vuotiaille nuorille, Joulupuu Tampere-keräys, Vuoden Työnantaja -kilpailu, Vaikuttajaseminaari, Korkean Paikan Leiri (KPL), Supersize, Vuoden Positiivisin Tamperelainen-kilpailu, 
Lisäksi Tammerkosken Nuorkauppakamari jakaa yhdessä Tampereen Nuorkauppakamarin kanssa JussinHessu-kulttuuripalkinnon.
Tammerkosken Nuorkauppakamari julkaisi Kohinat-jäsenlehteä 1982-2018
Rauno Ketonen

Rauno Erik Ketonen (13. lokakuuta 1935 Loppi – 18. maaliskuuta 2017 Hyvinkää) oli suomalainen näyttelijä. Hän oli näyttelijänä Televisioteatterissa 1963–1967, Helsingin Kaupunginteatterissa 1967–1971 ja Radioteatterissa kahteen otteeseen 1959–1963 ja 1971–1973.
Hänen on sanottu näyttelijänä tulkinneen vaativia luonneosia herkkävireisen osuvasti ja intensiivisesti.
Peterskirche

Peterskirche (eli St. Peterskirche, suomeksi Pyhän Pietarin kirkko) on Münchenin keskustassa sijaitseva roomalaiskatolinen kirkko. Se on Münchenin keskustan vanhin kirkkorakennus.
Historia.
Ennen Münchenin kaupungin perustamista vuonna 1158 alueella oli pienempi kirkko. Munkit asuivat 700-luvulla kirkon ympärillä mäellä nimeltä Petersbergl. Romaanista tyylisuuntaa edustanut kirkko vihittiin käyttöön 1100-luvun lopussa, mikä laajennettiin goottilaistyyliseksi hieman ennen koko rakennuksen tuhonnutta vuoden 1327 suurta tulipaloa. Uudelleenrakennuksen jälkeen kirkko vihittiin uudelleen käyttöön vuonna 1368. Kirkkoon rakennettiin 1600-luvun alussa 91-metrinen torni, ja kirkkoon tehtiin barokkikuori.
Kirkon sisätiloja hallitsee korkea alttari, johon kuvanveistäjä Erasmus Grasser kuvasi Pyhän Pietarin hahmon. Muut mestariteokset kaikilta ajanjaksoilta ovat viisi Jan Polackin goottilaista maalausta ja useita Ignaz Güntherin veistoksin koristeltuja alttareita. Johann Baptist Zimmermannin vuosina 1753–1756 maalaama kattofresko uusittiin vuosina 1999–2000.
Kirkon 91-metrinen torni tunnetaan yleisesti nimellä ”Alter Peter” (”vanha Pietari”), ja se esiintyy usein Münchenin tunnuksena. Pyhän Pietarin kirkko on vanhin seurakunnan kirkko Münchenissä ja oletettavasti koko kaupungin alkupiste.
Artova

Arabianranta-Toukola-Vanhakaupunki kulttuuri- ja kaupunginosayhdistys ry eli Artova on Helsingin Arabianrannassa, Toukolassa ja Vanhassakaupungissa toimiva kulttuuri- ja kaupunginosayhdistys. Se on alueen ihmisten – asukkaiden, työntekijöiden, yrittäjien, opiskelijoiden ja muiden toimijoiden sekä alueesta kiinnostuneiden – yhteisö. Artova on pääkaupunkiseudun aktiivisimpia kaupunginosayhdistyksiä. Se valittiin vuonna 2013 Vuoden kotiseutuyhdistykseksi. Artova toteuttaa kaupunkikehittämistä, järjestää taide- ja kulttuuritapahtumia ja pilotoi uudenlaisia toimintamalleja ja käytäntöjä. Artova on monipuolistanut ja kehittänyt kaupungiosayhdistysideologiaa ja toimintamalleja.
Artova on tehnyt onnistunutta aktivointitoimintaa itseohjautuvan ja omaehtoisen toiminnan kehittämiseksi ja tehnyt merkittäviä avauksia vallan ja vastuun jakamisessa sekä päätösvallan siirtämisessä suoraan alueen toimijoille. Monipuolisen ja vaikuttavan toiminnan mahdollistaa alueella asuva erittäin aktiivisesti toimintaan osallistuva vapaaehtoisten suuri joukko, joka koostuu pääasiassa nuorista ammattilaisista.
Artovan vuosittain järjestettäviä tapahtumia ovat muun muassa Arabian Katufestivaali, Artova Film Festival AFF, Artova Kino, Arabian Picnic ja Kekrijuhla. Artovan projekteja ja toimintaa ovat esimerkiksi Artova Henki, Arabian alueen taidekoordinaattori, Artovan alueen Lähidemokratiapilotti, Arabian Kotikaupunkipolut, Syötävä Arabianranta, Viljelypalstat, Kulttuuri- ja kaupunginosalehti "Kuohu", Kirjakampanja ja Arabian alueen yrittäjäaamiaiset. Artova on myös mukana erilaisissa hankkeissa, kuten Vyyhti- ja Caddies-EU-hankkeissa.
Yhdistys on rekisteröity 1.2.1977 (ent. Toukolan-Vanhankaupungin yhdistys r.y. / Arabianranta-Toukola-Vanhakaupunki - kaupunginosayhdistys ry).
Artovan toimintaa ovat tukeneet muun muassa Helsingin kulttuurikeskus, Taiteen edistämiskeskus, Suomen Kulttuurirahasto, WDC Helsinki 2012 -säätiö, Helsingin terveys- ja sosiaalivirasto, Turun yliopisto ja Suomen Nuorisoyhteistyö – Allianssi.
Artova on Helsingin kaupunginosayhdistykset ry:n (Helka), Suomen Kotiseutuliiton, Lasten kirjatalo ry:n, Kulttuuri-, mielipide- ja tiedelehtien liitto Kultti ry ja Cinemaja ry:n jäsen.
Artovan toimintamalli.
Artovan toimintamalli on mallinnettu omaksi kokonaisuudekseen ArtovaMalli®-nimellä. Toimintamalli on kaikille avoin ja tarkoitus on antaa Artovassa ja Artovan Henki -hankekokonaisuudessa kerätyt hyvät toimintamallit muiden vastaavien toimijoiden käyttöön.
Artova Film Festival.
Artova Film Festival AFF on alueellinen, vuosittainen, syyskuussa järjestettävä elokuvafestivaali Helsingin Arabianrannassa. Festivaali kestää kaksi päivää ja näytökset ovat Arcadan tiloissa. Se järjestettiin ensimmäisen kerran vuonna 2010.
Artova Kino.
Artova Kino on Artovan vuonna 2011 perustama elokuvakerho. Se toteutetaan kiinteässä yhteistyössä Arcadan, Finlandssvenskt Filmcentrumin ja Walhalla-elokuvatoimiston kanssa. Artova Kinossa on omat näytössarjansa niin aikuisten kuin lasten elokuvista (Aikuisten Kino ja Lasten Kino). Aikuisten Kinossa halutaan esittää haastaviakin elokuvia. Näytöksiin ei ole pääsymaksua.
Mihail Skobelev

Mihail Dmitrijevitš Skobelev (; 29. syyskuuta 1843 Pietari – 7. heinäkuuta 1882 Moskova) oli venäläinen kenraali, jolla oli merkittävä rooli Turkestanin valloituksessa 1870- ja 1880-luvuilla sekä Turkin sodassa 1877–1878.
Skobelev osallistui Grodnon husaarirykmentin kornettina Puolan kapinan kukistamiseen 1863–1864 ja hänet kutsuttiin 1866 yleisesikuntakatemiaan. Hänet lähetettiin vuonna 1868 Taškentiin ja hän osallistui sotaretkiin Turkestanissa 1869 ja Kaukauksella 1870–1871. Kenraali Konstantin von Kaufmannin johtamalla sotaretkellä Hivan kaanikuntaa vastaan vuonna 1873 Skobelev johti pataljoonankomentajana venäläisten etujoukkoa. Kaufmannin kukistaessa vuonna 1875 Kokandin kaanikunnassa noussutta kapinaa Skobelev toimi ratsuväen komentajana ja valtasi tammikuussa 1876 tärkeän Andižanin kaupungin, mikä mahdollisti koko kaanikunnan miehityksen. Kun Kokand liitettiin helmikuussa 1876 osaksi Venäjän valtakuntaa nimellä Ferganan provinssi, kenraalimajuriksi ylennetty Skobelev nimitettiin sen ensimmäiseksi sotilaskuvernööriksi.
Sodan puhjettua Ottomaanien valtakuntaa vastaan vuonna 1877 Skobelev siirrettiin Eurooppaan, ja hän saavutti useita strategisesti merkittäviä voittoja turkkilaisista. Hänen joukkonsa valtasivat Lovetšin 3. syyskuuta, kunnostautuivat Plevnan edustalla käydyissä taisteluissa sekä 9. tammikuuta 1878 käydyssä ratkaisevassa taistelussa Šipkansolasta, ja valtasivat sodan lopussa Adrianopolin sekä San Stefanon. Sodan jälkeen Skobelev ylennettiin kenraaliluutnantiksi ja nimitettiin neljännen armeijan komentajaksi.
Skobelev palasi Turkestaniin vuonna 1880 ja johti sotaretkeä Persiaan kuuluneen Khorasanin alueen tekke-turkmeeneja vastaan. Hän valtasi tammikuussa 1881 Geok-Tepen ja surmautti lähiseudun miespuolisen väestön. Hänet ylennettiin tämän jälkeen jalkaväenkenraaliksi. Skobelev oli etenemässä kohti Ašgabatia, kun hänet kutsuttiin Minskiin armeijakunnan komentajaksi. Vuoden 1882 alussa hän kiersi Moskovassa ja Pariisissa pitämässä jyrkän pansalavistisia poliittisia puheita, joissa ilmoitti germaanisten ja slaavilaisten kansojen välisen sodan olevan väistämätön. Tämä oli vastoin Venäjän hallituksen tuolloista ulkopolitiikkaa, johon kuului liitto Saksan ja Itävallan kanssa, joten Skobelev kutsuttiin nopeasti takaisin Pietariin. Hän kuoli sydänkohtaukseen pian sen jälkeen.
Skobelev tunnettiin miestensä keskuudessa ”valkoisena kenraalina”, sillä hänellä oli tapana käyttää taistelun keskellä valkoista univormua ja ratsastaa valkoisella hevosella.
PC-FX

PC-FX () oli NEC Corporationin 23.12.1994 Japanissa julkaisema pelikonsoli. Sen suorituskyky oli muihin viidennen sukupolven konsoleihin verrattuna alhainen, ja valmistus lopetettiin helmikuussa 1998.
Konsoli julkaistiin vain vähän Sonyn PlayStationin ja Sega Saturnin jälkeen.
Konsoli oli PC Enginen seuraaja (nimellä TurboGrafx-16 Pohjois-Amerikassa).
Tekniikka.
Suoritin oli 32-bittinen NEC V810.
Konsolissa oli liitäntätukea NEC PC-9801 -tietokoneisiin, mikä mahdollisti konsolin käyttämisen ulkoisena SCSI-asemana.
Pelit.
Konsolille julkaistiin alle 70 peliä sen elinaikana.
Lavian kirkko

Lavian kirkko on Lavian seurakunnan kirkko vuodelta 1823 Porin Laviassa Satakunnassa. Tyypiltään se on tasavartinen ristikirkko, siihen liittyy päätytorni. Kirkon suunnittelija ja rakennustyön valvoja oli kirkonrakentaja Juha Köhlström. Kirkko rakennettiin ilman virallista lupaa, joka myönnettiin 10. kesäkuuta 1823. Jo seuraavan kuun 6. päivänä vietettiin kirkon epävirallisia vihkiäisiä. Viralliset vihkiäiset olivat heinäkuussa seuraavana vuonna.
Kirkon hyväksytyt piirustukset on allekirjoittanut Charles Bassi. Rakennuksen ulkoasuun tuli muutos 1800-luvun lopulla, jolloin tornin yläosa sai uuden ilmeen Helge Ranckenin suunnittelemana.
Alttaritaulu vuodelta 1907 on Alexandra Frosterus-Såltinin maalaama ja se esittää Kristuksen taivaaseenastumista. Kirkon penkit on restauroitu alkuvuonna 2012. Työn tekivät Ikaalisten käsi- ja taideteollisuusoppilaitoksen rakennusrestaurointi-artesaaniopiskelijat. Muutoin kirkkoa on korjattu muun muassa 1976 ja 1985.
Lavian kirkkoon saatiin Bror Axel Thulén rakentamat 8-äänikertaiset urut vuonna 1896. Urut uusittiin 12-äänikertaisiksi vuonna 1918.
Kirkkomaan sankarihautausmaan on suunnitellut kuvanveistäjä Ilmari Wirkkala 1949.
Reijo Koski

Reijo Kalevi Koski (21. marraskuuta 1932 Tampere – 13. lokakuuta 2002) oli suomalainen koripalloilija.
Tampereen Pyrinnön kasvatti, 175-senttinen Koski pelasi Suomen pääsarjassa yhteensä yhdeksän kauden ajan Pyrintöä ja KTP:tä edustaen. Hän saavutti SM-hopeaa kaudella 1958 ja SM-pronssia kaudella 1963–1964.
Suomen maajoukkueen kokoonpanoon Koski kuului kahdessa vuonna 1953 pelatussa ottelussa Ruotsia ja Tanskaa vastaan, muttei saanut peliaikaa.
Aktiiviurallaan Koski toimi valmentajana Suomen Koripalloliitossa vuosina 1960–1967 ja Kymenlaaksossa 1963–1967 sekä apuvalmentajana nuorten maajoukkueessa 1965–1966. Kosken muita urheilulajeja olivat pesä-, jää-, ja jalkapallo, jääkiekko ja seiväshyppy. Koski työskenteli rakennustarkastajana.
Expo ’70

Expo ’70 oli Osakan prefektuurin Suitassa, Japanissa vuonna 1970 pidetty maailmannäyttely.
Näyttely oli avoinna 15. maaliskuuta – 13. syyskuuta 1970 ja sen teemana oli "Ihmiskunnan edistys ja sopusointu".
Näyttelyyn osallistui 77 maata ja kävijöitä näyttelyssä oli kaikkiaan yli 64 miljoonaa. Täten näyttely oli yksi historian suurimmista. Se oli Japanin ensimmäinen maailmannäyttely.
Konstantin von Kaufmann

Konstantin Petrovitš von Kaufmann (2. maaliskuuta 1818 Majdany, lähellä Dębliniä, Kongressi-Puola – 16. toukokuuta 1882 Taškent, Venäjän keisarikunta (nyk. Uzbekistan)) oli venäläinen kenraali, joka toimi Turkestanin kenraalikuvernöörinä vuosina 1867–1882 ja osallistui Keski-Aasian valloitukseen.
Kaufmannista tuli 1838 insinööriupseeri ja hän palveli uransa alkuaikoina lähinnä Kaukasuksella. Hän komensi pioneeripataljoonaa Krimin sodan aikana ja ansioitui Karsin piirityksessä vuonna 1855, minkä johdosta sai 1857 ylennyksen kenraalimajuriksi. Hän palveli sotaministeriössä, kunnes hänet nimitettiin 1865 Liettuan ja 1867 vastaperustetun Turkestanin provinssin kenraalikuvernööriksi. Venäjän pyrkiessä laajentamaan alueitaan Keski-Aasian suunnalla Kaufmann ryhtyi johtamaan provinssinsa alueelta naapurimaihin tehtyjä sota- ja valloitusretkiä. Vuonna 1868 hän valtasi Samarkandin kaupungin ja alisti Buharan kaanikunnan Venäjän proktektoraatiksi, vuonna 1873 miehitti puolestaan Hivan kaanikunnan, jonka alueet Amu-Darjasta pohjoiseen liitettiin Venäjään. Hän valloitti myös Kokandin kaanikunnan vuonna 1875 ja se liitettiin Venäjään seuraavana vuonna. Britannian hallituksen mielestä Venäjän laajeneminen Keski-Aasiassa uhkasi Britannian etuja Afganistanissa, joten tsaari Aleksanteri II ei antanut Kaufmannille lupaa enempiin valloitusretkiin. Tämän jälkeen Kaufmann keskittyi kehittämään provinssinsa hallintoa ja toteutti muun muassa maareformin.
Daiwa House

Daiwa House on japanilainen rakennusalan yritys, jonka pääkonttori on Osakassa. Vuonna 2011 se työllisti 26 000 henkeä ja oli tuolloin CNN:n mukaan maailman 495. suurin yritys.
Yritys on Japanin suurin asuntojen rakennuttaja. Vuonna 2013 se ilmoitti laajentavansa toimintaansa yli miljardin euron osakeannin avulla. Laajennus liittyi maan pääministerin Shinzō Aben harjoittamaan elvytyspolitiikkaan.
Daiwa House perustettiin vuonna 1955 ja listautui Osakan pörssiin vuonna 1961.
Nykyisin se on Tokion pörssissä.
Daiwa Huse on perustanut useita tytäryrityksiä eri maihin. Muun muassa vuonna 2010 sellaiset avattiin Yhdysvaltoihin, Australiaan ja Guamiin. Yhtiö toimii kaikkiaan 83 paikkakunnalla.
Yhtiön päätuotteita ovat elementeistä koottavat rakennukset. Se tuottaa omakotitaloja, liiketiloja ja päiväkoteja. Se toimii tarvittaessa sekä rakentajana että rakennuttajana, ja hoitaa myös isännöintiä ja asunnonvuokrausta. Se toimii asuntotuotannon lisäksi myös joillakin muilla aloilla, kuten maataloudessa ja robottiteknologiassa. Yritys on kehittänyt pienikokoisen robotin, joka tekee asuntojen kuntotarkistuksia. Vuonna 2010 se toi markkinoille hylkeenmuotoisen Paro-terapiarobotin.
Espoo Raiders

Espoo Raiders oli amerikkalaisen jalkapallon erikoisseura Espoosta. Seura pelasi kymmenen vuotta Vaahteraliigassa 1980–1989 ennen lakkauttamista. Seura oli yksi 80-luvun menestyksekkäimpiä ja jäi tuona aikana vain kerran pudotuspelien ulkopuolelle.
Historia.
Seura aloitti toimintansa osana Polyteknikkojen Urheiluseuraa. Polina tunnettu joukkue osallistui vuonna 1979 Syys-cupina tunnettuun epäviralliseen SM-sarjaan, jossa Poli tuli kolmanneksi. Vuonna 1980 Poli liittyi juuri perustettuun amerikkalaisen jalkapallon SM-sarjaan ja voitti lajin ensimmäisen Suomen mestaruuden. Vuonna 1981 joukkueet Bruinspark Bruins ja Garden City Bonebreakers sulautuivat Poliin.
Vahvistunut Poli tuli Vaahteraliigassa kolmanneksi 1981 ja 1982. Poli hävisi Roostersille Vaahteramaljassa 1983, mutta voitti saman joukkueen pronssiottelussa 1984. Kaudella 1985 Poli oli jälleen Vaahteramaljassa, häviten sen tällä kertaa TAFTille.
Vuonna 1986 seura vaihtoi nimekseen FT Scotch sponsorisopimuksen myötä. Joukkue eteni kaudella neljännen kerran Vaahteramaljaan, mutta Roosters voitti sen jälleen. Vuonna 1987 helsinkiläinen Ferry Island Rams lopetti toimintansa ja sen pelaajat siirtyivät FT Scotchiin. FT Scotch voitti pronssia kausilla 1987 ja 1988.
Vuonna 1989 seuran nimeksi tuli Espoo Raiders. Kausi 1989 oli pettymys ja Raiders jäi runkosarjassa kahdeksanneksi ja ensimmäistä kertaa pudotuspelien ulkopuolelle. Vuonna 1990 Raiders yhdistyi East City Giantsin kanssa. Ankara kilpailu pääkaupunkiseudun muiden joukkueiden kanssa pelaajista, harjoitusvuoroista ja rahoitukesta ajoi lopulta seuran alasajoon.
Walking on Sunshine (elokuva)

Walking on Sunshine on vuonna 2014 ensi-iltansa saanut Max Giwan ja Dania Pasquinin ohjaama romanttinen musikaalielokuva. Elokuvassa esitetään 1980-luvun hittikappaleita, kuten Madonnan ”Holiday”, Cyndi Lauperin ”Girls Just Want to Have Fun” ja Wham!-yhtyeen ”Wake Me Up Before You Go-Go”. Elokuvan traileri julkaistiin 9. huhtikuuta 2014.
"Walking on Sunshinen" tuotti James Richardson, jonka edellinen tuotos oli hyvin menestynyt "StreetDance 3D" -tanssielokuva. Laulaja-lauluntekijä Leona Lewis teki "Walking on Sunshinessa" ensimmäisen elokuvaroolinsa.
Juoni.
Maddie järjestelee italialaisen poikaystävänsä Rafin kanssa häitään ja kutsuu sinne sisarensa Taylorin. Maddie ei kuitenkaan tiedä, että Raf on Taylorin entinen poikaystävä ja hänen elämänsä suurin rakkaus.
Soundtrack.
Elokuvan soundtrack julkaistiin Isossa-Britanniassa 23. kesäkuuta 2014. Sen musiikkiohjaajana toimii Anna Dudley, joka on tehnyt musiikkia useisiin elokuviin, kuten Oscar-palkittuun "Housut pois!" -komediaan.
Arvioita.
"Turun Sanomien" Päivi Valotien mukaan ihmissuhdekarusellia Välimeren maisemissa pyörittävä "Walking on Sunshine" muistuttaa vuoden 2008 elokuvaa "Mamma Mia!" -elokuvaa, paitsi että Abban kappaleet ovat vaihtuneet 1980-luvun epätasaisesti laulettuihin hitteihin (elokuva on nimetty Katrina and the Wavesin kasarihitin mukaan). ”Höyhenenkevyen musikaalihattaran juoni ja henkilöt ovat paperinohuita, mutta aurinkoista hömppää on joka tapauksessa vaikea vastustaa.”
Kate ja Anna McGarrigle

Kate (6. helmikuuta 1946 – 18. tammikuuta 2010) ja Anna (s. 4. joulukuuta 1944) McGarrigle oli kanadalainen laulaja-lauluntekijäduo, joka esiintyi yhdessä 1960-luvun puolestavälistä Kate McGarriglen kuolemaan 2010 saakka.
Sisarukset Anna ja Kate syntyivät irlantilais-kanadanranskalaiseen muusikkoperheeseen Montrealissa, mutta viettivät lapsuutensa Laurentidien vuoriston kylässä nimeltä Saint-Sauveur-des-Monts Montrealin luoteispuolella. Heidän isänsä ja kylän katoliset nunnat opettivat heitä soittamaan pianoa, ja myöhemmin he opettelivat soittamaan myös harmonikkaa, banjoa ja kitaraa. 1960-luvulla Kate McGarrigle opiskeli tekniikkaa McGill Universityssä ja isosisko Anna taidetta Montrealin École des Beaux-Arts -koulussa, ja iltaisin he alkoivat esiintyä yhdessä klubeilla ja kirjoittaa omia laulujaan. Vuosina 1963–1967 he esiintyivät Jack Nissensonin ja Peter Weldonin kanssa folk-yhtyeenä nimeltä Mountain City Four. Kate ja Anna McGarrigle jatkoivat lauluntekoa ja esiintymisiä duona aina 2000-luvulle asti, säestäjinään muiden muassa Gerry Conway, Pat Donaldson, Ken Pearson, Michel Pépin, Chaim Tannenbaum ja Joel Zifkin.
McGarriglen sisarusten tunnetuimpia kappaleita on Anna McGarriglen ensimmäinen julkaistu laulu, Linda Ronstadtin tunnetuksi tekemä ”Heart Like a Wheel”, jonka on suomeksi levyttänyt Liisa Tavi nimellä ”Uuteen aamuun taas”. Heidän laulujaan ovat ottaneet ohjelmistoonsa myös muiden muassa Maria Muldaur, Nana Mouskouri, Emmylou Harris, Billy Bragg, Chloé Sainte-Marie, Judy Collins ja Anne Sofie von Otter. Oman levytyssopimuksen sisarukset saivat vuonna 1974, kun monet heidän lauluistaan olivat jo nousseet suosioon muiden esittäminä. Brittiläinen popmusiikkilehti Melody Maker nimesi heidän esikoislevynsä vuoden albumiksi 1975. He levyttivät sittemmin kymmenen albumia, viimeisen vuonna 2008. Englannin kielen lisäksi he ovat levyttäneet ja esiintyneet kotiprovinssinsa Québecin pääkielellä, ranskaksi. Kokonaan ranskankielisiä heidän albumeistaan ovat "Entre la jeunesse et la sagesse" ja "La vache qui pleure".
Kate ja Anna McGarrigle ovat vierailleet myös muiden artistien levyillä. Heihin lukeutuvat The Chieftains, Nick Cave and the Bad Seeds (albumi "No More Shall We Part"), Emmylou Harris, Lou Reed (albumi "The Raven"), Joan Baez ("Ring Them Bells", Gilles Vigneault ("C’est ainsi que j’arrive à toi") ja Robin Holcomb ("The Big Time").
Sisarukset saivat Order of Canada -kunniamerkit 1994 ja Kanadan kenraalikuvernöörin palkinnon 2004.
Sisarusparven kolmas, Jane McGarrigle, on elokuva- ja televisiosäveltäjä ja esiintynyt silloin tällöin yhdessä Katen ja Annan kanssa. Kate McGarrigle oli vuosina 1971–78 naimisissa laulaja-lauluntekijä Loudon Wainwright III:n kanssa. Heidän poikansa Rufus ja tyttärensä Martha Wainwright jatkavat vanhempiensa jalanjäljissä laulajina ja lauluntekijöinä.
Pesäpallon naisten Suomen Cup 1989

Pesäpallon Suomen Cup järjestettiin naisille 11.kerran kesällä 1989. Kilpailun voitti Viinijärven Urheilijain SM-sarjajoukkue.
Loppuottelu.
Cup-mestarit 1989: Tiina Tammiruusu, Eeva Karttunen, Anu Turpeinen, Ulla Räsänen, Erna Kentala, Outi Peippo, Marjut Huhtakangas, Sirpa Tikka, Virpi Lappalainen ja Jutta Reijonen.
Lohjan keskustan vesitorni

Lohjan keskustan vesitorni on Lohjan kaupungin vanhin vesitorni, se on valmistunut 1940. Tiilijulkisivuisen lieriösäiliön on suunnitellut arkkitehti Lauri Pajamies. Tornin vesitilavuus on 700 m3. Säiliön pohja ei ole maanvarainen, mutta sen julkisivu on tiiltä alas asti. 
Vesitornin korvaaminen uudella on ollut esillä 2020-luvulla. Uuden vesitornin rakentaminen on viivästynyt, mutta nyt hanke on jälleen edennyt ja uuden vesitornin pitäisi olla käytössä vuoden 2024 loppupuolella. Vesitornin ulkonäkö on melko tavanomainen pilareiden varassa oleva suoraseinäistä lieriötä muistuttava ylävesisäiliö.
Bank Menatep

Bank Menatep oli venäläisen miljonäärin Mihail Hodorkovskin luoma 29 miljardin USD holdingyhtiö. 
Alkuvaiheet.
Mendelejevin kemianteollisuuden instituutin Komsomolin apulaisjohtaja Hodorkovski perusti 1986 osuuskuntamuotoisen kahvilan, jossa myytiin tietokoneita ja muita Neuvostoliitossa haluttuja länsimaisia tuotteita. Tietokoneiden ansiosta Hodorkovskista tuli miljonääri.
Hodorkovski laajensi vientiin ja kulutustavaroiden maahantuontiin, ja hänen yritystensä liikevaihto nousi 80 miljoonaan ruplaan vuoteen 1988 mennessä, mikä vastasi noin 10 miljoonaa dollaria. Nyt Hodorkovski muodosti omasta keskuksestaan Menatep-osuuskunnan, jonka pohjalta perusti Menatep-pankin vuonna 1990. 
Menatep-pankki ensimmäisenä yksityispankkina Venäjällä.
Hodorkovski oli ensimmäinen, joka perusti yksityisen liikepankin Venäjälle. On epäilty KGB:n suojelleen Hodorkovskia ja Menatepin auttaneen Neuvostoliiton valuutta- ja kultavarantojen tyhjennyksessä, jossa katosi tuhat tonnia kultaa.
Menatep järjesti osakeannin ensimmäisenä venäläisenä pankkina sitten vuoden 1917 lokakuun vallankumouksen. Venäläisittäin kehittyneenä pankkina Menatep sai hoitoonsa myös julkishallinnollisten laitosten varoja. 
Menatep ja öljy-yhtiö Jukos.
Menatep luovutti Neuvostoliiton aikaisen valtion omaisuuden yksityistämisessä toimialaministeriöiltä valtion omaisuuskomitean kautta varoja perustettavalle säätiölle, joka voisi tehdä ostotarjouksen Jukos-öljy-yhtiöstä. Huutokaupassa Menatepia lähellä oleva säätiö sai haltuunsa 78 % Jukosista. Jukos oli yhteistyössä yhdysvaltalaisen Amocon kanssa Siperian Priobskoje-öljykentällä, mihin Amoco oli sijoittanut 300 miljoonaa dollaria. Amoco ja Menatep olivat hankkineet Jukosin pilkkahintaan. Öljykenttä ajautui lopulta kokonaan Jukosin haltuun muun muassa siksi, ettei valtio kyennyt maksamaan osakkeita lainaa vastaan -operaatiossa saamaansa lainaa.
Loppuvaiheet.
Kesällä 2003 Hodorkovskin liikekumppani, Menatep-pankin silloinen johtaja, Platon Lebedev vangittiin. Euroopan komission komissaari Frederik 'Frits' Bolkestein kuului Menatep-pankin neuvoa-antavaan neuvostoon. MEP Paul van Buitenenin mukaan Bolkestein auttoi Menatep-ryhmän johtoa suojaamaan ryhmän etuja Venäjän viranomaisten Menatep-ryhmän osia vastaan nostamilta rikosoikeudellisilta kanteilta.
Vuonna 2011 Hodorkovskille luettiin talousrikoksista uusia tuomioita, jotka ylsivät ainakin vuoteen 2016 asti, ja hänet siirrettiin työleirille Segežaan Karjalan tasavaltaan.
Hirano-ku

Hirano-ku () on yksi Osakan kaupungin 24:stä suuralueesta. Se on väkiluvultaan suurin ja pinta-alaltaan kolmanneksi suurin suuralue.
Hiranolla on pitkä ja värikäs historia. Se on ollut ympäröivän maaseudun keskus. Toisen maailmansodan jälkeen alueelle rakennettiin kerrostaloja ja väkiluku lähti nousuun.
Hiranossa sijaitseva Dainenbutsujin temppeli on buddhalaisen Yuzu Nembutsu -suuntauksen tärkein paikka.
Osakan akvaario

Osakan akvaario Kaiyukan on yleisöakvaario Japanissa Osakan kaupungissa. 
Akvaariossa esitellään Tyynenmeren tulirenkaan eri osien eläimistöä Etelämantereen pingviineistä koralliriuttojen perhoskaloihin ja syvän meren meduusoihin. Näyttely koostuu viidestätoista eri osia esittelevästä altaasta sekä yhdeksän metriä syvästä sylinterinmuotoisesta pääaltaasta, jonka suurin nähtävyys on valashai.
Vasemmistorintama (Ranska)

Vasemmistorintama () on ryhmä Ranskan kansalliskokouksessa johon kuuluu vasemmisto- ja kommunistipuolueita. Ryhmän suurin puolue on Ranskan kommunistinen puolue.
Jääpallon Euroopan-mestaruuskilpailut 2014

Jääpallon Euroopan-mestaruuskilpailut 2014 on 6. tammikuuta 2014 Sveitsin Davosissa järjestetty epävirallinen jääpallon EM-turnaus. Sen tarkoituksena oli juhlistaa 101 vuotta aikaisemmin Davosissa pidettyjä lajin ensimmäisiä ja toistaiseksi ainoita virallisia EM-kilpailuja sekä markkinoida lajia uudelle yleisölle.
Kansainvälisen jääpalloliiton järjestämä turnaus pelattiin kaupungin keskustassa sijaitsevalla vuonna 1894 valmistuneella Davosin jäästadionilla. Siihen osallistuivat Hollanti, Saksa, Tšekki ja Unkari. Turnauksen neljä ensimmäistä ottelua pelattiin 2×25 minuutin pituisina ja päätösottelut olivat 2×30 minuutin pituisia.
Vasemmiston radikaaliryhmä (Ranska)

Vasemmiston radikaaliryhmä () on Radikaali vasemmistolainen ryhmä Ranskan kansalliskokouksessa johon kuuluu keskusta-vasemmistolaisia puolueita. Ryhmän suurin puolue on Radikaalinen vasemmistopuolue.
Pohjoinen armeijaryhmä (1939-1940)

Pohjoinen armeijaryhmä () oli Saksan maavoimien Puolan valtausta varten perustama armeijaryhmä, joka johti Puolan pohjoispuolelle keskitettyjen Saksan 3. ja 4. armeijan toimintaa. Armeijaryhmän komentajana oli sen olemassaolon ajan Fedor von Bock. Armeijaryhmän esikunnasta muodostettiin Saksan 2. armeijan esikunta ja se lakkautettiin 26. elokuuta.
Kokoonpano syyskuu 1939.
Komentajana oli kenraalieversti Fedor von Bock.
Kauttuan rautatieasema

Kauttuan rautatieasema (, ratakm 310+423) on lakkautettu rautatieliikennepaikka Euran Kauttualla. Siellä sijaitsevan asemarakennuksen kerrospinta-ala on yhdessä läheisen asemahenkilökunnan rakennuksen kanssa 300 neliömetriä. Asema valmistui vuonna 1913 palvelemaan Kiukaisten ja Kauttuan välistä matkustajaliikennettä. Kauttuaan rakennettiin lisäksi yksipaikkainen veturitalli. Matkustajaliikenne lakkautettiin Kiukainen–Kauttua-radalta 1. syyskuuta 1953, jonka jälkeen asema jäi palvelemaan Kauttuan paperitehtaan sekä Säkylän sokeritehtaan junaliikennettä. Asema jäi virattomaksi 2000-luvun alussa. Tämän myötä tammikuussa 2004 asemarakennusta esitettiin suojeltavaksi kohteeksi.
Euran kunta sanoi huhtikuussa 2013 aikovansa myydä Kauttuan aseman sekä asemahenkilökunnan rakennuksen, koska niiden todettiin olevan erittäin huonokuntoisia kunnan ylläpidettäväksi. Asema myytiin 25. kesäkuuta 2014 tarjousten perusteella ja uusi omistaja on kauttualainen Jyri Sarin.
Rauman–Peipohjan rataosalta haarautuva Kiukaisten ja Kauttuan välinen 14 kilometrin pituinen rata oli aluksi yksityinen. Se avattiin julkiselle liikenteelle 8. helmikuuta 1914. Radan rahoittamiseen osallistui A. Ahlström, ja päätös sen rakentamisesta tehtiin 1910. Rata tuli Rauman kaupungin omistukseen, ja kaluston hankinnasta vastasi Rauman kaupunki. Vuonna 1950 rata siirtyi valtion omistukseen ja 1953 Kauttualta rakennettiin sivuraide Säkylän sokeritehtaalle.